En dejlig autentisk berliner lejlighed med højt til loftet og brede originale døre. Der er, hvad man skal bruge til et ophold i den spændende by både i lejligheden og nede på gaden. Der er en Markthalle hvor man kan købe ost, vildt og fjerkræ, hvis man selv vil kokkerere i det fine lille køkken. Samme sted byder også på adskillige restauranter. På Turmstrasse ligger små tyrkiske restauranter side om side med konditorier og kiosker og meget andet. Der er et stort økologisk supermarked tæt ved også.
Man får hurtigt gået sine 10000 daglige skridt. Lejligheden ligger på 4. Sal og der er ingen elevator, så husk bilnøglerne, hvis du skal ned og hente noget i bilen eller købe din daglige p-billet.